ΚΑΝΟΝΙΣΜΌΣ (ΕΚ) αριθ. 667/2005 ΤΗΣ ΕΠΙΤΡΟΠΉΣ της 28ης Απριλίου 2005 για την τροποποίηση του κανονισμού (ΕΚ) αριθ. 798/2004 του Συμβουλίου για την ανανέωση των περιοριστικών μέτρων κατά της Βιρμανίας/Μυανμάρ Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 798/2004 του Συμβουλίου της 26ης Απριλίου 2004 για την ανανέωση των περιοριστικών μέτρων κατά της Βιρμανίας/Μυανμάρ (1) και ιδίως το άρθρο 12 στοιχείο β), Εκτιμώντας τα ακόλουθα: (1) Στον κατάλογο του παραρτήματος III του κανονισμού (ΕΚ) αριθ. 798/2004 εμφαίνονται οι αρμόδιες αρχές που είναι επιφορτισμένες με ειδικά καθήκοντα που αφορούν την εφαρμογή του εν λόγω κανονισμού. Το άρθρο 12 (α) του κανονισμού (ΕΚ) αριθ. 798/2004 εξουσιοδοτεί την Επιτροπή να τροποποιήσει το παράρτημα II με βάση τις πληροφορίες που έχουν προσφέρει τα κράτη μέλη. Το Βέλγιο, η Ουγγαρία, οι Κάτω Χώρες και η Σουηδία ενημέρωσαν την Επιτροπή σχετικά με τις μεταβολές στις αρμόδιες αρχές τους. Κατά συνέπεια, το παράρτημα ΙΙ του κανονισμού (ΕΚ) αριθ. 798/2004 πρέπει να τροποποιηθεί. (2) Το παράρτημα III του κανονισμού (ΕΚ) αριθ. 798/2004 περιλαμβάνει κατάλογο των προσώπων που υπόκεινται στα περιοριστικά μέτρα τα οποία αναφέρονται στο άρθρο 6 του εν λόγω κανονισμού. (3) Το παράρτημα IV του κανονισμού (ΕΚ) αριθ. 798/2004 περιλαμβάνει κατάλογο των κρατικών επιχειρήσεων της Βιρμανίας που υπόκεινται στα περιοριστικά μέτρα τα οποία αναφέρονται στο άρθρο 8α του εν λόγω κανονισμού. (4) Το άρθρο 12 στοιχείο β) του κανονισμού (ΕΚ) αριθ. 798/2004 εξουσιοδοτεί την Επιτροπή να τροποποιεί τα παραρτήματα ΙΙΙ και IV βάσει των αποφάσεων που λαμβάνονται όσον αφορά τα παραρτήματα Ι και ΙΙ της κοινής θέσης 2004/423/ΚΕΠΠΑ (2), ανανέωση των περιοριστικών μέτρων κατά της Βιρμανίας/Μυανμάρ. (5) Η κοινή θέση 2005/340/ΚΕΠΠΑ (3) τροποποιεί τα παραρτήματα Ι και ΙΙ της κοινής θέσης 2004/423/ΚΕΠΠΑ. Κατά συνέπεια, τα παραρτήματα ΙΙΙ και IV του κανονισμού (ΕΚ) αριθ. 798/2004 πρέπει να τροποποιηθούν ανάλογα. Ο παρών κανονισμός θα πρέπει να τεθεί αμέσως σε ισχύ ώστε να διασφαλιστεί η αποτελεσματικότητα των μέτρων που προβλέπονται σ' αυτόν, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα παραρτήματα II, III και IV του κανονισμού (ΕΚ) αριθ. 798/2004 αντικαθίστανται από τα παραρτήματα I, II και III του παρόντος κανονισμού. Άρθρο 2 Ο παρών κανονισμός τίθεται σε ισχύ την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε κράτος μέλος. Βρυξέλλες, 28 Απριλίου 2005.

[Source: multi_eurlex | Tokens: 2302]